Журналистика білім беру бағдарламасы студенттеріне арналған қонақ дәрісі
"Журналистика білім беру бағдарламасы студенттеріне арналған қонақ дәрісі"|"http://www.ablaikhan.kz/kz/about-us/about-us/news/6556-журналистика-білім-беру-бағдарламасы-студенттеріне-арналған-қонақ-дәрісі.html"
TITLE: Журналистика білім беру бағдарламасы студенттеріне арналған қонақ дәрісі
URL: http://www.ablaikhan.kz/kz/about-us/about-us/news/6556-журналистика-білім-беру-бағдарламасы-студенттеріне-арналған-қонақ-дәрісі.html
META: "Журналистика білім беру бағдарламасы студенттеріне арналған қонақ дәрісі"|"http://www.ablaikhan.kz/kz/about-us/about-us/news/6556-журналистика-білім-беру-бағдарламасы-студенттеріне-арналған-қонақ-дәрісі.html"
TOTAL WORDS: 174
DATE: 14 Нояб
2024
AUTHOR(S):
TEXT: 14 қараша күні Журналистика білім беру бағдарламасының 1, 2, 3 курс студенттері үшін Media Professional орталығының продюсері, JM PRODUCTION негізін қалаушы және бас редакторы Жұмабай Ақбота Нұрланқызымен кездесу өтті. Таңдаған мамандығың болашағыңа жол ашады атты баяндаманың тақырыбы журналистика саласындағы мансаптық мүмкіндіктер мен кәсіби даму перспективаларын талқылаудың өзегі болды. Мұндай іс-шаралар оқу үдерісінде басты рөл атқарады, себебі студенттердің мамандыққа тереңірек сүңгуіне және қажетті ақпаратты бірінші тұлғалардан алуға мүмкіндік береді. Спикер медиа-индустриядағы жұмыс тәжірибесімен бөлісті. Журналистерге қойылатын заманауи талаптарға тоқталып, медиа саласындағы жұмыс берушілер қандай кәсіби құзыреттерді бағалайтынын көрсетті. Таңдалған білім беру бағдарламасы бойынша жұмысқа орналасу мәселелеріне және түлектерде болуы тиіс негізгі дағдыларға ерекше назар аударылды: ақпаратпен жылдам жұмыс істей білу, сұхбат алу және деректерді талдау дағдылары, сондай-ақ мультимедиялық журналистика құралдарын меңгеру. Осындай іс-шаралар студенттердің кәсіптік бағдарлануына ықпал етіп қана қоймай, сонымен қатар оларды табысты жұмысқа орналасуға қажетті практикалық дағдыларды белсенді түрде дамытуға ынталандырады. Журналистика білім беру бағдарламасында нағыз кәсіби жұмысқа дайындыққа үлкен көңіл бөлінгенін, ал медиа саласының жетекші мамандарымен кездесулер болашақ журналистерге болашақта күтіп тұрған барлық мүмкіндіктер мен қиындықтарды жақсы түсінуге көмектесетінін атап өткен жөн
